કોંગ્રેસ નેતા રવનીત સિંહ બિટ્ટુએ કહ્યું કે, પંજાબ એક ટીપુ પાણી ન આપી શકે. આ નિર્ણય પંજાબની વિરુદ્ધ અને હરિયાણાનાં પક્ષમાં છે. પંજાબ સરકારને ઝટકો આપતા સુપ્રીમ કોર્ટે ગુરૂવારે 2004ના પંજાબ એક્ટને રદ્દ કરી દીધો. સુપ્રીમ કોર્ટે પંજાબનાં આ પગલાને પણ અસંવૈધાનિક ગણાવ્યું હતુ. નોંધનીય છે કે પંજાબ સરકારનાં આ એક્ટ હેઠળ તમામ પાડોશી રાજ્યોની સાથે જળ વહેંચણી સંબંધી સમજુતીઓને ખતમ કરી દેવામાં આવી હતી. કોર્ટે કહ્યું કે પંજાબ સરકાર બીજા રાજ્યો સાથે જોડાયેલા આ પ્રકારની સમજુતીઓને એક તરફી રીતે ખતમ ન કરી શકે.